La cúpula de Més nega la interpretació dels mitjans sobre les eleccions internes. L’explicació és que en el si “de Més hi ha sensibilitats diverses però això no obsta perquè el projecte sigui únic i, a més, està plenament consolidat”. Aquest setmanari ha interrogat, en aquest sentit, Fina Santiago, que primer de tot vol deixar clar que “el procés d’elecció interna ha estat totalment legítim i correcte, no hi ha res a dir”; però alhora confessa i lamenta “que el procés per assolir el verdader mestissatge polític intern” entre PSM i IniciativaVerds “serà llarg”, i deixa entendre implícitament que la interpretació dels mitjans respecte a l’elecció interna és correcta.